Toshkent viloyatining Zangiota tumanidan Toshkent shahrining Sergeli tumaniga qator ijtimoiy obektlar o‘tkazildi. Bu haqda Kadastr agentligi Toshkent viloyati boshqarmasi xabar bermoqda. Foto: Kun.uz Xususan, o‘tkazilgan obyektlar orasida mahallalar soni 13 tani tashkil etgan bo‘lsa, ko‘p qavatli turar joylar – 23 ta, ko‘p qavatli turar joylardagi xonadonlar – 335 ta, yakka tartibdagi uy-joylar – 10 954 taga teng bo‘ldi. Bundan tashqari, noturar joylar – 535 ta, maktablar – 7 ta, maktabgacha ta’lim muassasalari – 5 ta, diniy muassasalar – 2 ta, qabristonlar – 4 ta, madaniyat markazlari – 1 ta va tibbiy muassasalar soni 2 tani tashkil qildi. Qayd etilishicha, Zangiota tumanidan Sergeli tumaniga o‘tayotgan aholining doimiy yashash manzili Toshkent shahri Sergeli tumani etib belgilanadi.